เรื่องร้องเรียน (ความปลอดภัย,ร้องเรียน,สอบถาม) วันที่ 2023-09-21 07:29:45 — แขวงประเวศ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037952 

ขอให้ปรับปรุงระบบการให้บริการของหัวหน้าและเจ้าหน้าที่ ฝ่ายรักษาความปลอดภัย ประจำโรงพยาบาลสิรินธร แขวงประเวศ เขตประเวศ กรุงเทพมหานคร เนื่องจากวันที่ 19 กันยายน 2566 เวลาประมาณ 01.00 น. ผู้ร้องเดินทางไปยังโรงพยาบาลฯดังกล่าว เพื่อรอพบแพทย์ เพราะผู้ร้องมีอาการไอ มีเสมหะ น้ำมูกไหล ซึ่งได้มีการขับรถเข้าไปด้วยตนเอง โดยผู้ร้องนำรถไปจอดแล้วนอนรออยู่ในรถ ต่อมาได้มีเจ้าหน้าที่รักษาความปลอดภัย เป็นบุคคลเพศชาย (ทราบชื่อ) ขับรถจักรยานยนต์ขึ้นมาสอบถามผู้ร้องว่า มาทำอะไร ทำไมถึงไม่มาในวันพรุ่งนี้ ผู้ร้องจึงแจ้งว่า มาหาพบแพทย์ในตอนเช้า พร้อมทั้งให้เจ้าหน้าที่คนดังกล่าวเรียกหัวหน้าขึ้นมาคุยกัน สักครู่ก็ได้มีหัวหน้าเจ้าหน้าที่รักษาความปลอดภัย เป็นบุคคลเพศชาย (ทราบชื่อ) ขึ้นมาหาผู้ร้อง แจ้งว่า ตอนนี้อยู่นอกเวลาทำการ เพราะไม่อนุญาตให้จอดรถนอนค้างคืน แล้วลานจอดรถด้านหน้าก็มีที่ว่างให้จอด ทำไมต้องมาจอดอาคารด้านใน (เพราะอาคารหอรถด้านในอยู่ใกล้กับหอพักพยาบาล) ซึ่งมีการถ่ายรูปรถของผู้ร้องไว้ เตือนไม่ให้เดินเพ่นพ่านออกไปที่ไหน ซึ่งจากการกระทำของเจ้าหน้าที่ฯนั้นทำให้ผู้ร้องเกิดความกังวล นอนไม่หลับ ผู้ร้องเลยเดินออกไปซื้อของที่ร้านสะดวกซื้อเซเว่นอีเลฟเว่นในโรงพยาบาลฯ ก็จะมีเจ้าหน้าที่ฯคอยติดตามผู้ร้องอยู่ตลอด ทำให้ผู้ร้องรู้สึกถึงความไม่ปลอดภัยเป็นอย่างมาก จนกระทั่งเวลาประมาณ 04.00 น. ผู้ร้องจึงมากดบัตรคิว เพื่อขอรับการบริการกับทางแพทย์ตามปกติ เบื้องต้นวันที่ 19 กันยายน 2566 เวลาประมาณ 08.00 น. ผู้ร้องได้ทำการแจ้งเรื่องร้องเรียนดังกล่าวกับทางฝ่ายรักษาความปลอดภัย ประจำโรงพยาบาลฯเรียบร้อยแล้ว จึงประสงค์ให้หน่วยงานที่เกี่ยวข้องดำเนินการปรับปรุงระบบการให้บริการโรงพยาบาลสิรินธร เพื่อเป็นการอำนวยความสะดวกให้แก่ผู้ใช้บริการต่อไป ประกอบกับผู้ร้องประสงค์ให้หน่วยงานที่เกี่ยวข้องดำเนินการติดต่อแจ้งรายงานผลการพิจารณาให้ผู้ร้องทราบโดยตรง 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata